钦定古今图书集成/明伦汇编/氏族典/第262卷 > 王方翼
## 钦定古今图书集成/明伦汇编/氏族典/第262卷 > 王方翼

按《唐书王方翼传》：“方翼字仲翔，并州祁人。祖裕，隋州
刺史，尚同安大长公主，官开府仪同三司。方翼早孤，
母李为主所斥，居凤泉墅。方翼尚幼，杂庸保执，苦不
弃。主薨，还京师，太宗擢右千牛。高宗立，而从祖女弟
为皇后，调安定令，徙瀚海都护司马，再迁肃州刺史。
州无隍堑，寇易以攻，方翼乃发卒，建楼堞，烽逻精明。”
仪凤间，河西蝗，独不至方翼境，而他郡民或馁死，皆
《重茧》走方翼治下，乃出私钱作《水硙》，簿其赢以济饥
瘵，构舍数十百楹居之，全活甚众。裴行俭讨遮匐，奏
为副，兼检校安西都护。永淳初，十姓阿史那车簿啜
叛，围弓月城，方翼引军战伊丽河，败之，西域平，以功
迁夏州都督。妖贼白铁余以绥州反，诏方翼与程务
挺讨平之，封太原郡公。武后时，王后属无在者，方翼
自视功多，冀不坐而后内，欲因罪除之，未得也。及务
挺被杀，即并坐方翼流崖州，卒于道。方翼善书，与魏
叔琬齐名。子珣、《玙、琎》。